Legal Document

Category: 3

Text:
10. ΑΠΟΦΑΣΙΣ ΠΡΟΕΔΡΟΥ ΚΥΒΕΡΝΗΣΕΩΣ ΚΑΙ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 24403 της 24 Μαρτ./4 Απρ. 1957 Περί καθορισμού αποζημιώσεως μελών Διοικητικού Συμβουλίου ΔΕΗ. Έχοντες υπ’ όψιν τας διατάξεις του άρθρ. 16 παρ. 2 του από 28 Ιαν. 1951 Β. Δ/τος «περί οργανώσεως της Διοικήσεως της Δημοσίας Επιχειρήσεως Ηλεκτρισμού», τας διατάξεις του άρθρου μόνου του από 2/28 Φεβρ. 1951 Β. Δ/τος «περί μεταβιβάσεως των εκ του Νόμ. 1468/1950 αρμοδιοτήτων του Υπουργού Συντονισμού εις τον Υπουργόν Βιομηχανίας», τας υπ’ αριθ. 47289 της 30.6.51 (ΦΕΚ τ. Β΄ 121 της 2.7.51), υπ’ αριθ. 102628 της 17.12.51 (ΦΕΚ τ. Β΄ 250 της 27-12-1951) και υπ’ αριθ. 27614 της 21.4.1954 (ΦΕΚ Β΄ 114 της 5.6.54) προγενεστέρας αποφάσεως ημών, εις τροποποίησιν τούτων έχοντες υπ’ όψιν την υπ’ αριθ. 1976/56 απόφασιν του Συμβουλίου Επικρατείας και εις εκτέλεσιν ταύτης αποφασίζομεν: (Αντί για τη σελ. 224,03(γ) Σελ. 224,03(δ) Τεύχος 1406 Σελ. 9 Δημόσια Επιχείρηση Ηλεκτρισμού 13.Δ.η.10 1)Καθορίζομεν την από 1ης Αυγ. 1955 εις τα συνεχούς απασχολήσεως μέλη του Δ. Συμβουλίου της Δημοσίας Επιχειρήσεως Ηλεκτρισμού καταβλητέαν μηνιαίαν αποζημίωσιν, περί ης η διάταξις της παρ. 2 του άρθρ. 16 του ανωτέρω από 28/1/51 Β.Δ/τος, ίσην προς τον κατά την χρονολογίαν ταύτην ισχύοντα οργανικόν μισθόν των Ελλήνων Διευθυντών της Δ.Ε.Η., ήτοι δραχ. 12.000. 2)Προκειμένου περί του Προέδρου του Διοικητικού Συμβουλίου και των μερικής απασχολήσεως μελών τούτου, η ως ανωτέρω αποζημίωσις καταβάλλεται κατά την υπό του άρθρ. 16 του από 28.1.51 Β.Δ/τος προβλεπομένην αναλογίαν. 3)Επί πλέον των ανωτέρω εις τα μέλη του Διοικητικού Συμβουλίου της ΔΕΗ καταβάλλονται επίσης τα δώρα εορτών καθ’ ην έκτασιν ταύτα καταβάλλονται και εις το προσωπικόν της ΔΕΗ.